અમદાવાદ: શહેરના વિવિધ વિસ્તારોમાં મોટા પાયે ચાલતાં ઇન્ટરનેશનલ કોલ સેન્ટરમાં પોલીસની ધોંસ વધતાં હવે કૌભાંડીઓએ મકાનમાં નાનાં નાનાં કોલ સેન્ટર શરૂ કરી દીધાં છે. ચાર-પાંચ વ્યક્તિની ટુકડી બનાવીને મકાન તેમજ કારમાં ઇન્ટરનેશનલ કોલ સેન્ટર ચલાવીને વિદેશી નાગ‌િરકોને છેતરી રહ્યા હોવાના અનેક કિસ્સા સામે આવ્યા છે. આવું જ એક કોલ સેન્ટર મોડી રાતે મહાદેવનગર વિસ્તારમાં આવેલ એક ટેનામેન્ટમાંથી ઝડપાયું છે. લોન અપાવવાના બહાને વિદેશી નાગ‌િરકોને છેતરતા પાંચ યુવકની રામોલ પોલીસે ધરપકડ કરી છે.